|  |  |  |
| --- | --- | --- |
|

|  |
| --- |
|  |
|  **REPUBLIKA HRVATSKA****PRIMORSKO-GORANSKA ŽUPANIJA****OPĆINA OMIŠALJ****UPRAVNI ODJEL** |

 |

KLASA: 024-01/24-01/141

URBROJ: 2170-30-24-3

Omišalj, 11. prosinca 2024.

|  |
| --- |
| **POZIV NA DOSTAVU PONUDA****Predmet nabave:** Izrada projekata za krovne fotonaponske elektrane u 2025. i 2026. godini**Evidencijski broj nabave:** 82/24**CPV oznaka:** 71323100 - Usluge projektiranja elektroenergetskih sustava |

1. **PODACI O NARUČITELJU:**

**OPĆINA OMIŠALJ,** Prikešte 13, 51513 Omišalj

OIB: 72908368249, MB: 2686473

Telefon: 051/661-970, Fax: 051/661-982

Internetska adresa: [www.omisalj.hr](http://www.omisalj.hr), e-mail: opcina@omisalj.hr

1. **OSOBA ZADUŽENA ZA KONTAKT:**

Kristijan Lončarić, Viši stručni suradnik za javnu nabavu

Tel: 051/661-975, Fax: 051/661-982

e-mail: kristijan.loncaric@omisalj.hr

1. **POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA:**

U smislu članka 80. stavka 2., a u vezi sa člankom 76. Zakona o javnoj nabavi („Narodne novine“ broj 120/16 i 114/22; u daljnjem tekstu: ZJN 2016), Općina Omišalj kao naručitelj nije u sukobu interesa niti sa jednim gospodarskim subjektom.

Nema gospodarskih subjekata s kojima su osobe iz članka 76. stavak 2. točke 2., 3. i 4. ZJN 2016 (članovi Stručnog povjerenstva za jednostavnu nabavu i druge osobe koje su uključene u provedbu ili koje mogu utjecati na odlučivanje Naručitelja u ovom postupku nabave) u sukobu interesa.

1. **VRSTA POSTUPKA:**

Sukladno članku 12. stavak 1. točka 1. ZJN 2016 na ovaj postupak nabave ne primjenjuje se Zakon o javnoj nabavi, s obzirom na to da je procijenjena vrijednost nabave manja od zakonskog praga. Slijedom navedenog, ovaj postupak nabave provest će se sukladno općinskom Pravilniku o provedbi postupaka jednostavne nabave („Službene novine Primorsko-goranske županije“ broj 24/21 i 25/23).

1. **EVIDENCIJSKI BROJ NABAVE:**

82/24.

1. **PROCIJENJENA VRIJEDNOST NABAVE:**

26.000,00 EUR (bez PDV-a).

1. **OPIS PREDMETA NABAVE:**

Usluge izrade glavnih elektrotehničkih projekata za krovne fotonaponske elektrane obiteljskih kuća i višestambenih zgrada, što uključuje sljedeće poslove:

* obilazak lokacije u dogovoru s vlasnikom/suvlasnicima građevine
* provjera posjeduje li građevina dokaz legalnosti (uporabna dozvola, rješenje o izvedenom stanju)
* izrada izjave ovlaštenog inženjera da građevina za koju se izrađuje projekt predstavlja „jednostavnu građevinu“ u smislu odredaba Pravilnika o jednostavnim i drugim građevinama i radovima („Narodne novine“, broj 112/17, 34/18, 36/19, 98/19, 31/20, 74/22 i 155/23; u daljnjem tekstu: Pravilnik)
* izrada statičkog proračuna za krovnu konstrukciju na kojoj se postavlja fotonaponska elektrana od strane ovlaštenog inženjera građevine
* izrada troškovnika gradnje i opremanja fotonaponske elektrane
* ishođenje elektroenergetske suglasnosti od strane operatora distribucijskog sustava
* implementaciju izmjena i dopuna projektne dokumentacije potrebnih za ishođenje elektroenergetske suglasnosti iz prethodne alineje.

Predmet nabave potrebno je realizirati sukladno:

* uvjetima ovog Poziva
* Troškovniku koji se stavlja ponuditeljima na raspolaganje kao Prilog 2. ovog Poziva te čini njegov sastavni dio
* odredbama Zakona o gradnji („Narodne novine“ broj 153/13, 20/17, 39/19 i 125/19), Zakona o prostornom uređenju („Narodne novine“ broj 153/13, 65/17, 114/18, 39/19, 98/19 i 67/23), Zakona o poslovima i djelatnostima prostornog uređenja i gradnje („Narodne novine“ broj 78/15, 118/18 i 110/19; u daljnjem tekstu: ZPUG) i Pravilnika te drugih važećih zakona i propisa iz područja vezanih za predmet nabave
* važećim prostornim planovima Općine Omišalj
* važećim normativima, standardima i pravilima struke.

Odabrani ponuditelj izrađivat će projektnu dokumentaciju koja predstavlja predmet nabave za fizičke osobe koje su ostvarile pravo na financiranje izrade iste od strane Naručitelja temeljem prijave na prethodno objavljeni javni poziv (u daljnjem tekstu: Korisnici financiranja).

Odabrani ponuditelj je dužan projektnu dokumentaciju koja predstavlja predmet nabave izrađivati u suradnji s Korisnicima financiranja te sukladno njihovim potrebama.

Ponuditelji su dužni u jedinične cijene iz ponudbenog Troškovnika uključiti sve troškove neophodne za realizaciju predmeta nabave, poput troškova rada, opreme, prijevoza, materijala, uvezivanja, dorade te dostave projektne dokumentacije i sl. Naknade iznad jediničnih cijena navedenih u ponudbenom Troškovniku neće se priznavati.

Budući se radi o predmetu nabave za koji Naručitelj zbog njegove prirode ne može unaprijed odrediti točnu količinu pojedinačnih troškovničkih stavki, Troškovnikom su predviđene okvirne količine istih. Stvarni obujam izvršenja pojedinačnih stavki Troškovnika može biti veći ili manji od predviđenog, uz uvjet da ukupna plaćanja bez PDV-a ne smiju prelaziti vrijednost ugovora koji će se sklopiti s odabranim ponuditeljem.

**Rok za izradu pojedinačnog glavnog elektrotehničkog projekta iznosi najviše 30 (trideset) dana.** Spomenuti rok počinje teći s danom dostave Odluke o dodjeli financiranja za pojedinačnog Korisnika financiranja na adresu elektroničke pošte odabranog ponuditelja.

U slučaju nepridržavanja obveza preuzetih ugovorom o nabavi od strane odabranog ponuditelja, Naručitelj ima pravo odabranom ponuditelju obračunati i naplatiti ugovorom definiranu kaznu.

CPV oznaka: 71323100 - Usluge projektiranja elektroenergetskih sustava.

1. **MJESTO IZVRŠENJA PREDMETA NABAVE:**

Poslovni prostori odabranog ponuditelja te područje općine Omišalj.

1. **VRSTA I TRAJANJE OKVIRNOG SPORAZUMA**

Temeljem provedenog postupka sklopit će se okvirni sporazum o nabavi usluga s jednim gospodarskim subjektom koji odabranog ponuditelja obvezuje na sklapanje godišnjih ugovora.

Okvirni sporazum se sklapa na razdoblje od 1. siječnja 2025. do 31. prosinca 2026. te se temeljem istog planira sklapanje 2 (dva) godišnja ugovora.

Okvirni sporazum stupa na snagu s danom potpisa posljednje sporazumne strane.

1. **NAČIN, ROKOVI I UVJETI PLAĆANJA**

Obračun naknade za realizirane usluge vršit će se ovisno o dinamici izvršenja posla, temeljem stvarno realiziranih količina troškovničkih stavki te primjenom jediničnih cijena iz ponudbenog Troškovnika.

Plaćanje će se izvršiti u roku od 30 dana od dana zaprimanja valjanog elektroničkog računa (eRačuna).

Sukladno Zakonu o elektroničkom izdavanju računa u javnoj nabavi („Narodne novine“ broj 94/18), odabrani Ponuditelj je u obvezi izdavati i slati elektroničke račune (eRačune) i prateće isprave Naručitelju u strukturiranom elektroničkom formatu i sukladno europskoj normi, na e-adresu: ana.cetina@omisalj.hr.

1. **ROK VALJANOSTI PONUDE:**

45 dana.

1. **DOKUMENTI KOJI SE DOSTAVLJAJU UZ PONUDU:**
	1. **Dokaz sposobnosti za obavljanje profesionalne djelatnosti**

Izvadak iz sudskog, obrtnog, strukovnog ili drugog odgovarajućeg registra države poslovnog nastana.

**NAPOMENA: Gospodarski subjekti s poslovnim nastanom u Republici Hrvatskoj nisu obvezni dostaviti navedeni dokument. Naručitelj će izvršiti provjeru podataka u sudskom ili obrtnom registru.**

* 1. **Popunjeni, potpisani i pečatom ovjereni Ponudbeni list**

Ponudbeni list mora biti u cijelosti popunjen, potpisan od strane ovlaštene osobe ponuditelja i ovjeren pečatom. Obrazac Ponudbenog lista stavlja se na raspolaganje ponuditeljima kao Prilog 1. ovog Poziva.

* 1. **Popunjeni, potpisani i pečatom ovjereni Troškovnik**

Troškovnik mora biti u cijelosti popunjen, potpisan od strane ovlaštene osobe ponuditelja i ovjeren pečatom. Nije dopušteno upisivanje dodatnih ili izbacivanje pojedinih dijelova Troškovnika. Ako ponuditelj ne ispuni sve tražene stavke iz Troškovnika ili promijeni tekst naveden u Troškovniku, takav Troškovnik smatrat će se nepotpunim i nevažećim. Obrazac Troškovnika stavlja se na raspolaganje ponuditeljima kao Prilog 2. ovog Poziva.

* 1. **Dokazi o stručnoj i tehničkoj sposobnosti za realizaciju ugovora o nabavi**

Gospodarski subjekt mora dokazati da će za izvršavanje i provedbu ugovora o nabavi imati na raspolaganju minimalno sljedeće stručnjake:

* Stručnjak 1: ovlašteni inženjer elektrotehnike koji ispunjava uvjete iz ZPUG
* Stručnjak 2: ovlašteni inženjer građevinarstva koji ispunjava uvjete iz ZPUG.

Naručitelj je odredio stručnjake koje ponuditelji moraju imati na raspolaganju kao minimum potreban za kvalitetnu realizaciju usluga koje su predmet nabave. Ponuditelj može u izvršenju ugovora o nabavi angažirati i veći broj stručnjaka ukoliko je to potrebno za kvalitetnu i pravovremenu realizaciju predmeta nabave.

Kao dokaz zadovoljavanja uvjeta iz ove točke ponuditelji dostavljaju:

* ispunjeni obrazac „Popis angažiranih stručnjaka za realizaciju predmeta nabave“ koji se ponuditeljima stavlja na raspolaganje kao Prilog 3. ovog Poziva te čini njegov sastavni dio. Naručitelj će prihvatiti i drugačiji oblik dostave traženih podataka, pod uvjetom da isti obuhvaća sve tražene podatke iz predloženog obrasca. Obrazac ili drugi dokaz mora biti potpisan od strane ovlaštene osobe ponuditelja i ovjeren pečatom
* dokaz o upisu nominiranog stručnjaka u odgovarajući imenik članova odgovarajuće komore (rješenje ili potvrda o upisu nadležne komore)
* dokaz da će ponuditelj imati na raspolaganju nominiranog stručnjaka za cjelokupno vrijeme trajanja ugovora o nabavi:
* izjava o raspolaganju nominiranim stručnjakom, ukoliko je isti zaposlenik ponuditelja ili
* izjava o stavljanju na raspolaganje nominiranog stručnjaka ili ugovor o suradnji s gospodarskim subjektom čiji je stručnjak resurs ili
* ugovor o djelu ili
* drugi odgovarajući dokument
* elektronički zapis o zaposlenju Hrvatskog zavoda za Mirovinsko osiguranje o radnopravnom statusu nominiranog stručnjaka.

**Gore navedeni dokazi dostavljaju se za svakog nominiranog stručnjaka, izuzev dokaza iz 1. alineje (****obrazac „Popis angažiranih stručnjaka za realizaciju predmeta nabave“).**

Svi stručnjaci nominirani u ponudi temeljem odredaba ove točke moraju zaista i sudjelovati kao stručnjaci u provedbi ugovora o nabavi, za vrijeme cjelokupnog trajanja istog.

Ukoliko ponuditelj neće imati na raspolaganju nekog od stručnjaka koje je naveo u ponudi, može odrediti drugog stručnjaka za sudjelovanje u realizaciji ugovora, pod uvjetom da zamjenski stručnjak posjeduje minimalne obrazovne i stručne kvalifikacije propisane ovom točkom. Gospodarski subjekt je prije angažmana zamjenskog stručnjaka dužan prethodno obavijestiti Naručitelja i ishoditi njegovu suglasnost na zamjenu, kao i dostaviti potrebne dokaze o zadovoljavanju minimalnih obrazovnih i stručnih kvalifikacija od strane zamjenskog stručnjaka. Ukoliko predloženi zamjenski stručnjak ne zadovoljava propisane uvjete, gospodarski subjekt je dužan predložiti drugu osobu.

* 1. **Potvrda Porezne uprave o stanju duga koja ne smije biti starija od 30 dana računajući od dana objave ovog Poziva**

Naručitelj će isključiti ponuditelja iz postupka ukoliko isti nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu je sukladno posebnim propisima odobrena odgoda plaćanja navedenih obveza. Sukladno članku 150. Općeg poreznog zakona („Narodne novine“ broj 115/16, 106/18, 121/19, 32/20, 42/20 i 114/22), dospjeli porezni dug koji ne prelazi iznos od 1,33 EUR neće se smatrati poreznim dugom u smislu uvjeta ovog Poziva.

1. **NAČIN IZRADE PONUDE:**

Ponuditelj se pri izradi ponude mora pridržavati zahtjeva i uvjeta iz ovog Poziva.

Ponuda se izrađuje na hrvatskom jeziku i latiničnom pismu. Dokumenti iz ponude mogu biti i na nekom drugom jeziku, ali se u tom slučaju obavezno prilaže i prijevod na hrvatski jezik.

Ponuda se piše neizbrisivom tintom (pisano rukom ili ispisom putem pisača).

Ponuda se izrađuje na način da čini cjelinu.Ponuda se uvezuje na način da se onemogući naknadno vađenje ili umetanje listova. Dijelove ponude kao što su jamstvo za ozbiljnost ponude, mediji za pohranjivanje podataka i sl., koji ne mogu biti uvezani, ponuditelj obilježava nazivom i navodi u ponudi kao dio ponude. Ako je ponuda izrađena od više dijelova, ponuditelj mora u ponudi navesti od koliko se dijelova ponuda sastoji.

Stranice ponudese označavaju brojem na način da je vidljiv redni broj stranice i ukupan broj stranica ponude. Ako je ponuda izrađena od više dijelova, stranice se označavaju na način da svaki sljedeći dio ponude započinje rednim brojem koji se nastavlja na redni broj stranice kojim završava prethodni dio. Ako je dio ponude dokument koji je izvorno numeriran (primjerice katalozi), ponuditelj ne mora taj dio ponude ponovno numerirati.

Ponuda sedostavlja u izvorniku.

**Ispravci** u ponudi moraju biti izrađeni na način da su vidljivi te uz ispravke mora biti naveden datum ispravka i potpis ponuditelja.

U roku za dostavu ponuda ponuditelj može svoju ponudu izmijeniti, dopuniti ili od iste odustati. Ako ponuditelj tijekom roka za dostavu **mijenja ili dopunjava ponudu**, smatra se da je ponuda dostavljena u trenutku dostave posljednje izmjene.

**Sve dokumente koje Naručitelj zahtijeva ponuditelj može dostaviti u neovjerenoj preslici.** Neovjerenom preslikom smatra se i neovjerena preslika elektroničke isprave na papiru. Naručitelj može od odabranog ponuditelja s kojim namjerava sklopiti okvirni sporazum zatražiti dostavu izvornika ili ovjerenih preslika traženih dokumenata.

1. **NAČIN DOSTAVE PONUDE:**

Ponudu je potrebno dostaviti u zatvorenoj omotnici ispunjenoj na sljedeći način:

* na prednjoj stranici omotnice potrebno je naznačiti slijedeće:

|  |
| --- |
| **OPĆINA OMIŠALJ** **Prikešte 13****51513 Omišalj****Predmet nabave: Izrada projekata za krovne fotonaponske elektrane****u 2025. i 2026. godini****Ev. br. nabave: 82/24****NE OTVARATI** |

* na poleđini ili u gornjem lijevom kutu omotnice potrebno je naznačiti sljedeće:

|  |
| --- |
| **< Naziv i adresa Ponuditelja / članova zajednice gospodarskih subjekata>** |

Ukoliko omotnica nije u skladu s navedenim, Naručitelj neće snositi odgovornost u slučaju gubitka ili preranog otvaranja ponude.

Ponudu je potrebno dostaviti do krajnjeg roka za dostavu naznačenog u točki 17. ovog Poziva. Izmjena ili dopuna ponude dostavlja se na isti način kao i ponuda, uz naznaku „Izmjena“ odnosno „Dopuna“. Ponuda se ne može mijenjati nakon isteka roka za dostavu.

Naručitelj je sukladno odredbama Uredbe o uredskom poslovanju („Narodne novine“ broj 75/21) evidentirati dospjela pismena i druge dokumente u informacijskom sustavu uredskog poslovanja („ePisarnici“) u digitalnom obliku. **Slijedom navedenog, svaki od ponuditelja je dužan ponudu, osim u fizičkom obliku (u zatvorenoj omotnici), dostaviti i u digitalnom obliku, i to u formi skena izvornika ponude u .pdf formatu.**

Ponuda u digitalnom obliku dostavlja se Naručitelju na jedan od sljedećih načina:

* elektroničkom poštom, na e-mail adresu kristijan.loncaric@omisalj.hr, **isključivo po isteku roka za dostavu ponuda.** Naručitelj neće snositi odgovornost u slučaju preranog uvida u ponudu ukoliko je ista dostavljena prije isteka roka za dostavu ponuda
* kao prilog ponudi u fizičkom obliku, u kojem slučaju se sken ponude učitava na prikladni medij (CD/DVD/USB stick) koji se dostavlja u zatvorenoj omotnici zajedno s ponudom. S obzirom da se u spomenutom slučaju dostavljeni medij smatra dijelom ponude, Naručitelj ga neće vratiti ponuditelju po dovršetku postupka, odnosno isti će biti trajno pohranjen u arhivu Naručitelja.
1. **NAČIN ODREĐIVANJA CIJENE PONUDE:**

Cijena ponude iskazuje se za cjelokupan predmet nabave. Ponuditelj je obvezan cijenu ponude iskazati u eurima. U cijenu ponude su uračunati svi troškovi i popusti, bez poreza na dodanu vrijednost (PDV), koji se iskazuje zasebno*.* Ukupnu cijenu ponude čini cijena ponude uvećana za iznos PDV-a. Cijena ponude je nepromjenjiva.

**Ukoliko ponuditelj nije u sustavu PDV-a ili je predmet nabave oslobođen od obveze plaćanja PDV-a**, na mjesto predviđeno za upis cijene ponude s PDV-om upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno.

1. **KRITERIJ ZA ODABIR PONUDA:**

Kriterij odabira ponude je najniža cijena.

S obzirom da Naručitelj ne može koristiti pravo na pretporez uspoređuju se cijene ponude s PDV-om.

1. **ROK ZA DOSTAVU PONUDA:**

**19. prosinca 2024. do 13:00.**

Pod prihvatljivim ponudama podrazumijevaju se ponude dostavljene na adresu Naručitelja unutar gore navedenog roka. Ponude pristigle nakon isteka roka za dostavu ponuda neće se otvarati, **bez obzira na način dostave,** te će se obilježiti kao zakašnjelo pristigle ponude i kao takve će se odmah vratiti gospodarskim subjektima koji su ih dostavili.

1. **OTVARANJE, PREGLED I OCJENA PONUDA:**

Otvaranje ponuda održat će se 19. prosinca 2024. u 13:00 u prostorijama zgrade Upravnog odjela Općine Omišalj, Prikešte 13, Omišalj, bez prisustva javnosti.

U postupku pregleda i ocjene ponuda Naručitelj može, poštujući pri tome načela transparentnosti i jednakog tretmana, od ponuditelja u primjerenom roku tražiti pojašnjenje odnosno upotpunjavanje dostavljenih dokumenata, ako su informacije ili dokumentacija koju je dostavio nepotpuni ili pogrešni ili se takvima čine ili ako nedostaju određeni dokumenti. Navedeno postupanje ne smije dovesti do pregovaranja u vezi s kriterijem za odabir ponude ili ponuđenim predmetom nabave.

Naručitelj će nakon donošenja Obavijesti o odabiru ponovno rangirati ponude sukladno kriteriju za odabir, ne uzimajući u obzir ponudu prvotno odabranog ponuditelja, te na temelju kriterija za odabir donijeti novu Obavijest o odabiru ili, ukoliko za to postoje opravdani razlozi, poništiti predmetni postupak nabave, ako prvotno odabrani ponuditelj:

* odustane od svoje ponude
* odbije potpisati okvirni sporazum
* ne dostavi jamstvo za uredno ispunjenje okvirnog sporazuma.

Naručitelj će poništiti ovaj postupak nabave ukoliko:

* postanu poznate okolnosti zbog kojih ne bi došlo do pokretanja postupka nabave, da su bile poznate prije
* postanu poznate okolnosti zbog kojih bi sadržaj ovog Poziva i/ili priložene mu dokumentacije bio bitno drugačiji, da su bile poznate prije
* je cijena svih ponuda u postupku jednostavne nabave jednaka ili veća od zakonski propisanih pragova za javnu nabavu
* nije pristigla niti jedna ponuda
* nakon isključenja ponuditelja ili odbijanja ponuda ne preostane nijedna valjana ponuda,
* je cijena najpovoljnije ponude veća od procijenjene vrijednosti nabave, osim ako Naručitelj ima ili će imati osigurana sredstva.
1. **DOSTAVA OBAVIJESTI O ODABIRU ILI PONIŠTENJU POSTUPKA:**

Obavijest o odabiru najpovoljnije ponude zajedno sa preslikom Zapisnika o otvaranju, pregledu i ocjeni ponuda, odnosno Obavijest o poništenju postupka, dostavlja se svakom Ponuditelju na dokaziv način u roku od 15 dana od isteka roka za dostavu ponuda.

U slučaju da su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

1. **POVJERLJIVOST PODATAKA TE JAVNA OBJAVA OKVIRNOG SPORAZUMA I PONUDE:**

Naručitelj se internim aktima obvezao da će javno objavljivati (među ostalim) podatke o svim sklopljenim okvirnim sporazumima i ugovorima o nabavi te njihovoj realizaciji na mrežnoj stranici „Transparentnost“, dostupnoj na poveznici <https://omisalj.transparentor.org/>.

Slijedom navedenog, smatrat će se da je svaki gospodarski subjekt koji podnese ponudu u sklopu predmetnog postupka nabave, ukoliko bude odabran kao najpovoljniji ponuditelj u istom, suglasan s javnom objavom sklopljenog okvirnog sporazuma te ugovora sklopljenih temeljem okvirnog sporazuma na prethodno navedenoj mrežnoj stranici, koja objava može dodatno uključivati i sastavne dijelove okvirnog sporazuma te ugovora (poput ponude odabranog ponuditelja), dodatke okvirnom sporazumu i ugovoru/ima, kao i pripadajuće podatke o realizaciji okvirnog sporazuma i ugovora (npr. računi, otpremnice, zapisnici, podaci o izvršenim uplatama te sva druga relevantna dokumentacija).

1. **PRILOZI:**
2. Obrazac Ponudbenog lista
3. Obrazac Troškovnika
4. Obrazac „Popis angažiranih stručnjaka za realizaciju predmeta nabave“.

 **PROČELNICA**

**Maja Mahulja, dipl. oec., v.r.**